8. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 395 της 2/12 Ιουν. 1970 (ΦΕΚ Α' 130) Περί οργανώσεως των σπουδών εν τη Φυσικομαθηματική Σχολή του Πανεπιστημίου Πατρών. Έχοντες υπ’ όψει: α)Το Ν.Δ. 4425/1964, β)το άρθρ. 31 (παρ. 3) του Ν.Δ. 3974/1959, γ)το άρθρ. 6 του Ν.Δ. 459/1968, δ)την υπ’ αριθ. Γ.Υ.Σ. 1280/1967 (ΦΕΚ 345 τεύχ. Β') απόφασιν του Πρωθυπουργού, ε)την γνώμην της Φυσικομαθηματικής Σχολής και της Διοικούσης Επιτροπής του Πανεπιστημίου Πατρών, την περιεχομένην αντιστοίχως εις τα υπ’ αριθ. 5 της 14.11.1969 και 54 της 24.11.1969 πρακτικά αυτής, ς)την υπ’ αριθ. 318/1970 γνωμοδότησιν του Συμβουλίου της Επικρατείας, προτάσει των Ημετέρων επί της Εθνικής Παιδείας και Θρησκευμάτων και επί των Οικονομικών Υπουργών, απεφασίσαμεν και διατάσσομεν: Άρθρ.1.-1.Η Φυσικομαθηματική Σχολή του Πανεπιστημίου Πατρών από του Ακαδημαϊκού έτους 1970-1971 διαχωρίζεται εις τα ακόλουθα Τμήματα: α)Μαθηματικόν, β)Φυσικόν, γ)Χημικόν και δ) Βιολογικόν. 2.Η φοίτησις εις άπαντα, τα ανωτέρω Τμήματα είναι τετραετής. 3.Η διδασκαλία διεξάγεται εις εκάτερον των Τμημάτων τούτων κεχωρισμένως από του πρώτου έτους σπουδών. 4.Δι’ έκαστον των εν παρ. 1του παρόντος Τμημάτων ορίζεται, κατά τας ισχύουσας διατάξεις, χωριστός αριθμός εισακτέων. Άρθρ.2.-Εκ των Σχολών του Πανεπιστημίου Πατρών, Α)η Φυσικομαθηματική Σχολή απονέμει: α)Το πτυχίον των Μαθηματικών, β)το πτυχίον των Φυσικών Επιστήμων, γ)το πτυχίον της Χημείας και δ)το πτυχίον των Βιολογικών Επιστήμων. Το πτυχίον των Βιολογικών Επιστήμων παρέχει: τα αυτά δικαιώματα προς το πτυχίον του Φυσιογνωστικού Τμήματος της Φυσικομαθηματικής Σχολής των Πανεπιστημίων Αθηνών και Θεσσαλονίκης. Β)Η Πολυτεχνική Σχολή απονέμει, το πτυχίον του Ηλεκτρολόγου Μηχανικού. Εις τον αυτόν επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Β.Δ/τος.

[Source: greek_legal_code_raptarchis | Tokens: 1645]